**การสัมภาษณ์ทุนรัฐบาลญี่ปุ่น**

 ก่อนไปสอบสัมภาษณ์ พี่ก็เตรียมตัวไปเป็นอย่างดี ถามรุ่นพี่เรื่องหัวข้อสัมภาษณ์ในปีก่อนๆ แล้วก็ลองฝึกตอบและเตรียมPortfolio ไป(ควรจาใส่รูปเยอะๆ)

 ก่อนสอบสัมภาษณ์ จริงๆ 10 นาที พี่ก็รู้สึกตื่นเต้นนิดหน่อย พนักงานสถานทูตก็ให้ไปนั่งทำใจในห้องว่าง ที่มีโซฟาและหนังสือที่เกี่ยวกับญี่ปุ่นมากมาย พี่ก็นั่งอยู่เฉยๆ นั่งรอพนักงานสถานทูตมาเรียกตัวไปสัมภาษณ์

 ตอนสัมภาษณ์พี่ก็ทักทายผู้สัมภาษณ์ทั้งสี่คน(เป็นคนญี่ปุ่นชาย 2 คน และ คนไทย 2 คน ชาย 1 หญิง 1) เริ่มแรกเค้าก็ให้แนะนำตัว พี่ก็แนะนำไปคร่าวๆ บอกชื่อ นามสกุล ชื่อเล่น เรียนที่ไหน ชั้นอะไร มีพี่น้องกี่คน พ่อแม่ทำงานอะไร ประมานนี้แหละ (ที่จริงควรจายื่น port ให้กรรมการ แต่พี่ลืม!!!!) ตอนพี่แนะนำตัวกรรมการทั้งสี่คนก็ไม่ค่อยจาสนใจ เพราะเค้ากำลังอ่านในสิ่งที่พี่เคยเขียนในใบสมัคร กรรมการทั้งสี่ก็นั่งอ่านอย่างตั้งใจ (เพราะฉะนั้น ควรจะทำสำเนาใบสมัครไว้ด้วยจะได้จำได้ว่าเขียนอะไรลงไป) คำถามที่กรรมการถามพี่ส่วนมากก็ตรงกับในใบสมัคร

กรรมการญี่ปุ่นคนแรก(สำเนียงฟังค่อนข้างยาก) เริ่มถามพี่คำถามแรก ว่าพี่อยากไปเรียนอะไร พี่ก็ตอบไปว่า Electrical engineering กรรมการญี่ปุ่นคนเดิมก็ไม่ลังเลที่จะยิงคำถามต่อไปเพื่อถามเหตุผลที่อยากเรียนสาขานี้ ในขณะนั้นพี่ก็ตื่นเต้นมากจนตอบไปไม่ค่อยตรงตามที่เตรียมมา(แต่ก็ยังพอซุยได้) หลังจากพี่ตอบเสร็จ กรรมการคนนี้ก็ทำสัญญาณให้กรรมการคนอื่นๆซักถาม

ต่อมา กรรมการไทยทั้งสองคน(สำเนียงฟังง่าย)ก็เป็นผู้ดำเนินการสัมพาษณ์เป็นส่วนใหญ่ ก็ถามว่าทำไมชอบฟิสิกส์ พี่ก็ตอบไปแบบประมานว่า เป็นความสนใจตั้งแต่เด็ก ชอบเล่นรถบังคับวิทยุ แล้วพี่ก็พูดเกี่ยวกับโครงงานวิทยาศาสตร์ ตอนพูดเรื่องนี้กรรมการดูจะสนใจมาก พี่ก็พูดเรื่องโครงงานพร้อมกับโชว์รูปที่อยู่ในPort ให้กรรมการดู พี่มีสองโครงงาน(เคมีกับฟิสิกส์) ก็เลยพูดได้เยอะ จากนั้นกรรมการก็เหลือบไปเห็นรูปที่พี่ได้แชมป์บอล ก็เลยถามเกี่ยวกับกีฬาที่ชอบเล่น พี่ก็ตอบว่าฟุตบอลและบาสเกตบอล จากคำถามก่อนหน้าพี่ก็นึกได้ว่าถ้าตอบแบบนี้กรรมการคงจาถามเหตุผล พี่ก็เลยพูดเหตุผลไปก่อนที่กรรมการจะถาม กรรมการทั้งสองก็ถามต่อไปว่า คิดว่าจะอยู่ญี่ปุ่นได้มั้ย พี่ก็ตอบตามที่เตรียมไว้

กรรมการญี่ปุ่นคนเดิมก็ถามขึ้นมาว่า พ่อกับแม่รู้สึกยังงัยที่พี่ต้องไปเรียนญี่ปุ่น พี่ก็ตอบไปตามปกติ

จากนั้นกรรมการญี่ปุ่นอีกคนที่ซุ่มเงียบอยู่ตลอด(สำเนียงฟังง่าย)ก็ถามขึ้นมาว่า กลัวแผ่นดินไหวผ่านที่ญี่ปุ่นมั้ย

สุดท้ายก่อนจะจบการสัมภาษณ์พี่ก็เจอคำถามที่ไม่เคยคิดว่าจาเจอ กรรมการไทยคนนึงถามว่า ทำไมพี่ไม่อยู่สวนกุหลาบฯต่อจนครบหกปี !!!

จบการสัมภาษณ์…

สรุปข้อแนะนำ...

1. ก่อนสัมภาษณ์ควรทำจิตให้นิ่ง จะได้ไม่ตื่นเต้น
2. อย่าลืมทักทายกรรมการ และอย่าลืมยื่น Portfolio ให้กรรมการดู
3. ขณะสัมภาษณ์ eye contact กับกรรมการด้วย และ เวลาตอบคำถาม ต้องตอบด้วยความมั่นใจ และที่สำคัญที่สุด\*\*\*\*\*\* แสดงให้กรรมการเห็นว่า มีความสนใจในวิชาที่จะไปศึกษาต่ออย่างแท้จริง\*\*\*\*\*\*
4. สัมภาษณ์เสร็จอย่าลืมเก็บเก้าอี้

**การสอบข้อเขียนทุนรัฐบาลญี่ปุ่น**

การเตรียมตัว

 คณิตศาสตร์ 🡪 ทำข้อสอบเก่าเยอะๆ อ่านเรื่อง แคลคูลัส vector series เพิ่มด้วย

English 🡪 ฝึกทำข้อสอบเก่า และทำแบบฝึกหัด toefl & SAT เพิ่มเติม ท่องสำนวน กับ phrasal verb ไปบ้างก็ดี

Chemistry 🡪 ทำข้อสอบเก่า ส่วนมากข้อสอบที่ออกก็จะเป็นแนวเกินหลักสูตร แต่ถ้าตั้งใจเรียนในห้องเรียนก็จะไม่มีปัญหา อ่านเรื่องเคมีอินทรีย์ไปเยอะๆ

Physics 🡪 ทำข้อสอบเก่า ถ้าแม่น concept ก็ไม่มีปัญหา

ข้อสอบทุนรัฐบาลญี่ปุ่นปี2012

คณิตศาสตร์ 🡪 มีสามข้อใหญ่ ข้อแรกแบ่งเป็นหลายข้อย่อย ง่ายมาก ข้อสองเกี่ยวกับกราฟ ซึ่งใช้แคลคูลัสในการหาพื้นที่ใต้กราฟ และหา ค่ามากสุด ต่ำสุด (ความยากระดับปานกลาง) ข้อสามเกี่ยวกับอนุกรมถ้ามองดีๆก็ทำได้(ความยากระดับปานกลาง)

English 🡪 Error ยากมากกกก

 Passage & cloze test ง่าย

Chemistry 🡪 ออกกระจายๆ มีเรื่อง van’t hoff factor คุณสมบัติของสารอินทรย์ที่มีหมู่ฟังก์ชันต่างๆ การทำปฏิกริยาต่างๆของสารอินทรีย์ (มีพวกphenolด้วย) มีถามเรื่องสีตะกอน ปริมาณสารสัมพันธ์ง่ายๆ

Physics 🡪 ออกกระจายกระจาย มีสามข้อใหญ่ข้อแรกก็รวมมิตรแต่ง่าย ข้อสองเกี่ยวกับprojectile ก็ไม่ยากมาก ข้อสุดท้าย เกี่ยวกับเสียงที่เกิดจากลมวิ่งจากพัดลมไปกระทบฝาครอบด้านหน้า(พี่ก็งงๆโจทย์และก็ทำไม่ได้)